Želio bih danas s vama razgovarati
o teškoj temi koja mi je bliska,
i bliža vama nego što biste to mogli očekivati.
Došao sam u Ujedinjeno Kraljevstvo prije 21 godinu
tražeći azil.
Imao sam 21 godinu.
Bio sam prisiljen napustiti Demokratsku Republiku Kongo,
svoj dom, gdje sam bio student aktivist.
Volio bih da moja djeca mogu upoznati moju obitelj
u Kongu.
Ali želim vam reći kakve Kongo ima veze s vama.
Ali prvo, htio bih vas zamoliti za uslugu.
Možete li svi posegnuti u džepove
i izvaditi vaše mobitele?
Osjetite tu poznatu težinu,
kako vam prirodno prsti klize prema dugmadi.
(Smijeh)
Možete li zamislit svoj svijet bez njega?
Povezuje nas sa našim voljenima,
našom obitelji, prijateljima i kolegama,
kod kuće i preko mora.
To je simbol povezanog svijeta.
Ali ono što držite u vašim rukama ostavlja krvav trag,
i to sve vodi do minerala:
tantal, koji se iskopava u Kongu.
To je antikorozivni vodič topline.
Sprema energiju u naše mobitele,
Playstatione i laptope.
Koristi se u svemirskoj i medicinskoj opremi
kao slitina.
Tako je moćan
da trebamo samo male količine.
Bilo bi divno kada bi priča ovdje završavala.
Nažalost, ono što držite u rukama
nije samo omogućilo nezamislive tehnološke napretke
i industrijski razvoj,
već je također pridonijelo i nezamislivoj
ljudskoj patnji.
Od 1996., preko pet milijuna ljudi umrlo je
u Demokratskoj Republici Kongo.
Bezbroj žena, muškaraca i djece
silovano je, mučeno ili porobljeno.
Silovanje se koristi kao oružje rata,
usađujući strah
i raseljavajući čitava područja.
Potraga za iskopavanjem ovog minerala
ne samo da je pomogla, već je razjarila
tekući rat u Kongu.
Ali nemojte još baciti vaše mobitele.
Trideset tisuća djece je regrutirano
i natjerano na borbu u oružanim grupama.
Kongo konstantno ima užasne rezultate
u globalnom zdravlju i siromaštvu.
Ali začudo, Program za okoliš Ujedinjenih Naroda
procijenio je bogatstvo zemlje
na više od 24 trilijuna dolara.
Rudarska industrija pod kontrolom države se raspala,
i kontrola nad rudnicima
podijeljena je.
Ruda iz koje se dobiva tantal lako je kontrolirana od strane naoružanih grupa.
Jedna poznata ilegalna ruta trgovine
je ona preko granice sa Rwandom,
gdje se Kongoanski tantal prodaje kao Rwandanski.
Ali ne bacajte još svoje telefone,
jer nevjerojatna ironija je ta
da tehnologija koja je postavila takve neodržive,
razarajuće zahtjeve na Kongo
je ista tehnologija
koja nam je ovu situaciju prezentirala.
Jedini razlog što toliko toga znamo o situaciji u Kongu
i rudnicima
je zbog načina komunikacije
koji je omogućen putem mobitela.
Kao i sa Arapskim Proljećem,
tijekom nedavnih izbora u Kongu,
glasači su mogli slati poruke
iz lokalnih biračkih mjesta u središte
koje se nalazi u glavnom gradu, Kinshasi,
i kada su se počeli pojavljivati rezultati,
dijaspora se udružila sa Carter Centrom,
Katoličkom crkvom i drugim promatračima
kako bi upozorila na nedemokratske rezultate.
Mobilni telefoni dali su ljudima po cijelom svijetu
važan alat u borbi za svoju političku slobodu.
To je zaista revolucioniziralo način
na koji komuniciramo na planeti.
Dozvolilo je pojavu
značajnih političkih promjena.
Dakle
suočeni smo s paradoksom.
Mobilni telefon je instrument slobode
i instrument tlačenja.
TED je uvijek
slavio što tehnologija može učiniti za nas,
tehnologija u svom završnom obliku.
Vrijeme je
da se zapitamo o tehnologiji.
Odakle dolazi?
Tko ju izrađuje?
I za što?
Ovdje govorim direktno vama,
TED zajednici,
i svima koji možda gledaju na ekranu,
na vašem mobitelu, širom svijeta,
u Kongu.
Sva tehnologija je tu kako bismo komunicirali,
i sva tehnologija je tu da komunicira ovo.
U ovom trenutku,
nema jasnog rješenja,
ali došlo je do ogromnih napredaka.
Amerika je nedavno donijela zakone
kojima se cilja na podmićivanje i loše ponašanje u Kongu.
Nedavni zakoni doneseni u Ujedinjenom Kraljevstvu mogu se koristiti na isti način.
U veljači, Nokia je otkrila novu politiku
za pribavljanje minerala u Kongu,
i poslana je peticija u Apple
kako bi se iPhone radio bez sukoba.
Postoje kampanje
koje se šire po kampusima sveučilišta
kako bi sveučilišta bila bez sukoba.
Ali nismo još tamo.
Moramo povećavati pritisak
na proizvođače mobitela
kako bi promijenili način na koji pribavljaju resurse.
Kada sam došao u U.K. prije 21 godinu,
nedostajala mi je kuća.
Nedostajala mi je obitelj i prijatelji koje sam ostavio iza sebe.
Komunikacija je bila iznimno teška.
Slanje i primanje pisama trajalo je mjesecima,
ako ste imali sreće. Često pisma nisu ni stizala.
Čak i da sam mogao plaćati
račune za telefon kod kuće,
kao mnogi ljudi u Kongu,
moji roditelji nisu posjedovali telefon.
Danas, moja dva sina
David i Daniel
mogu pričati s mojim roditeljima i upoznati ih.
Zašto bismo dozvolili
da tako divan, briljantan i potreban proizvod
bude uzrokom nepotrebne patnje
za ljudska bića?
Tražimo hranu kroz poštenu razmjenu
i odjeću kroz poštenu razmjenu.
Vrijeme je da zatražimo mobitele kroz poštenu razmjenu.
Ovo je ideja vrijedna širenja. Hvala vam.
(Pljesak)